Document ID: 32008D0801

NEUVOSTON PÄÄTÖS,
tehty 25 päivänä syyskuuta 2008,
korruption vastaisen Yhdistyneiden Kansakuntien yleissopimuksen tekemisestä Euroopan yhteisön puolesta
(2008/801/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 47 artiklan 2 kohdan, 57 artiklan 2 kohdan, 95 artiklan, 107 artiklan 5 kohdan, 179 artiklan, 181 a artiklan, 190 artiklan 5 kohdan, 195 artiklan 4 kohdan, 199 artiklan, 207 artiklan 3 kohdan, 218 artiklan 2 kohdan, 279 artiklan, 280 artiklan ja 283 artiklan yhdessä 300 artiklan 2 kohdan ensimmäisen alakohdan ja 300 artiklan 3 kohdan ensimmäisen alakohdan kanssa,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo seuraavaa:
(1)
Komissio on neuvoston hyväksynnän saatuaan neuvotellut yhteisön puolesta korruption vastaisen Yhdistyneiden Kansakuntien yleissopimuksen, jäljempänä ’yleissopimus’, niistä osista, jotka kuuluvat yhteisön toimivaltaan.
(2)
Neuvosto on valtuuttanut komission neuvottelemaan yhteisön liittymisestä kyseiseen yleissopimukseen.
(3)
Neuvottelut on saatu onnistuneesti päätökseen, ja niiden tuloksena laadittu asiakirja allekirjoitettiin yhteisön puolesta 15 päivänä syyskuuta 2005 korruption vastaisen Yhdistyneiden Kansakuntien yleissopimuksen allekirjoittamisesta Euroopan yhteisön puolesta 10 päivänä toukokuuta 2005 tehdyn neuvoston päätöksen mukaisesti sillä varauksella, että yleissopimus tehdään myöhemmin.
(4)
Eräät jäsenvaltiot ovat jo yleissopimuksen osapuolia, kun taas toisissa jäsenvaltioissa ratifiointiprosessi on vielä kesken.
(5)
Yleissopimuksen 67 artiklan 3 kappaleen mukaiset edellytykset sille, että yhteisö voi tallettaa hyväksymiskirjan, ovat täyttyneet.
(6)
Yleissopimus olisi hyväksyttävä, jotta yhteisöstä voisi tulla sen osapuoli toimivaltansa asettamissa rajoissa.
(7)
Hyväksymiskirjaa tallettaessaan Euroopan yhteisön olisi talletettava myös yleissopimuksen 67 artiklan 3 kappaleen mukainen ilmoitus yhteisön toimivallan laajuudesta yleissopimuksen soveltamisalaan kuuluvissa asioissa.
(8)
Hyväksymiskirjaa tallettaessaan Euroopan yhteisön olisi talletettava myös lausuma, joka koskee yleissopimuksen 66 artiklan 2 kappaleen mukaista riitojen ratkaisua,
ON PÄÄTTÄNYT SEURAAVAA:
1 artikla
Hyväksytään yhteisön puolesta korruption vastainen Yhdistyneiden Kansakuntien yleissopimus.
Sopimuksen teksti on tämän päätöksen liitteessä I.
2 artikla
Valtuutetaan neuvoston puheenjohtaja nimeämään yksi tai useampi henkilö, jolla on valtuudet tallettaa virallista vahvistamista koskeva yhteisön asiakirja yhteisöä sitovasti. Virallista vahvistamista koskevaan asiakirjaan sisältyy tämän päätöksen liitteessä II oleva yleissopimuksen 67 artiklan 3 kohdan mukainen ilmoitus toimivallasta. Siihen sisältyy myös tämän päätöksen liitteessä III oleva lausuma.
Tehty Brysselissä 25 päivänä syyskuuta 2008.

Labels: 11
15
5